
1.BENDROSIOS NUOSTATOS

1.1.	Trakų rajono savivaldybės administracija, Vytauto g. 33, Trakai, Trakų. sav. (toliau - perkančioji organizacija), numato įsigyti Esri cloudSLG-EA arba lygiavertės programinės įrangos licencijos nuomos, techninio aptarnavimo, kelių GIS duomenų administravimo aplikacijos nuomos ir konsultavimo paslaugas. Paslaugų kodai pagal bendrąjį viešųjų pirkimų žodyną (BVPŽ): 72261000-2 (Programinės įrangos palaikymo paslaugos).
1.2. Šis mažos vertės viešasis pirkimas (toliau - pirkimas) atliekamas vadovaujantis Viešųjų pirkimų tarnybos direktoriaus įsakymu patvirtintu Mažos vertės pirkimų tvarkos aprašu (toliau – Aprašu), Lietuvos Respublikos viešųjų pirkimų įstatymu, Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais bei šiomis pirkimo sąlygomis. Vartojamos sąvokos, apibrėžtos Viešųjų pirkimų įstatyme ir Apraše.
1.3. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo, skaidrumo principų ir konfidencialumo bei nešališkumo reikalavimų. Priimant sprendimus dėl konkurso sąlygų, vadovaujamasi racionalumo principu.
1.4. Pirkimas atliekamas Centrinėje viešųjų pirkimų informacinės sistemos (toliau – CVP IS) priemonėmis.
[bookmark: _Hlk183613204]1.5. Išankstinis skelbimas apie pirkimą nebuvo paskelbtas. Skelbimas apie pirkimą buvo paskelbtas Centrinėje viešųjų pirkimų informacinėje sistemoje (toliau – CVP IS) interneto adresu: https://pirkimai.eviesiejipirkimai.lt. Pirkimo dokumentai, jų paaiškinimai, patikslinimai skelbiami CVP IS https://viesiejipirkimai.lt. 
1.6. Visos pirkimo sąlygos nustatytos pirkimo dokumentuose, kuriuos sudaro:
1.6.1. skelbimas apie pirkimą;
1.6.2. pirkimo sąlygos (kartu su priedais);
1.6.3. pirkimo sąlygų (pirkimo dokumentų) paaiškinimai (patikslinimai), taip pat atsakymai į tiekėjų klausimus (jeigu bus);
1.6.4. kita CVP IS priemonėmis pateikta informacija.
1.7. Perkančioji organizacija nėra pridėtinės vertės mokesčio (toliau – PVM) mokėtoja.
1.8.	Kontaktiniai duomenys:
1.8.1. Dėl pirkimo procedūrų tiesioginį ryšį su tiekėjais įgaliota palaikyti: Trakų rajono savivaldybės administracijos Teisės, personalo, civilinės metrikacijos ir viešųjų pirkimų skyriaus vyr. specialistė Edita Dagienė, tel. +370 528 58320, el. paštas: edita.dagiene@trakai.lt; 
[bookmark: _Hlk104291377]1.8.2. Dėl pirkimo objekto tiesioginį ryšį su tiekėjais įgaliotas palaikyti Statybos, ūkio plėtros ir turto valdymo skyriaus Turto valdymo poskyrio vedėja Laura Seržintienė, tel. +370 528 25048, el. paštas: laura.serzintiene@trakai.lt. 
1.9. Pirkimo procedūras vykdo nuolatinė Trakų rajono administracijos viešųjų pirkimų komisija (toliau – Komisija).
1.10. Pateikdamas pasiūlymą dalyvis patvirtina, kad jo pasiūlyme pateikta informacija yra teisinga ir apima viską, ko reikia norint tinkamai įvykdyti pirkimo sutartį. Sutarties vykdymo metu nebus priimtas joks reikalavimas pakeisti pasiūlymo sumą arba sąlygas, grindžiamas klaidomis ar praleidimais. Tiekėjai padengia visas išlaidas, susijusias su pasiūlymų parengimu ir pateikimu. Perkančioji organizacija nėra atsakinga už šias išlaidas, neatsižvelgiant į pirkimo eigą ir rezultatus.
1.11. Perkančioji organizacija neatsako už nenumatytus atvejus, dėl kurių pasiūlymai nebuvo gauti ar buvo gauti pavėluotai. Sutrikus CVP IS veikimui, tiekėjai turi imtis veiksmų, numatytų Rekomendacijose dėl veiksmų, kurių turėtų imtis pirkimo vykdytojai ir tiekėjai, sutrikus CVP IS veikimui, patvirtintose VPT direktoriaus 2018-03-15 įsakymu Nr. 1S-31.
1.12. Jei pirkimo dokumentuose pateikiamos nuorodos į teisės aktus, turi būti taikomos aktualios teisės aktų redakcijos, jei nenurodyta kitaip.
1.13. Jeigu yra prieštaravimų, neatitikimų tarp konkurso sąlygų ir jų priedų, teisinga laikoma informacija, nurodyta konkurso sąlygose.
1.14. Jeigu perkančioji organizacija patikslina pirkimo dokumentus, naujesni pakeitimai turi pirmenybę prieš senesnius pakeitimus. Tiekėjai turi vadovautis naujausia paskelbta pirkimo dokumentų versija.
1.15. Bet kuriuo metu iki pirkimo sutarties sudarymo perkančioji organizacija turi teisę savo iniciatyva nutraukti pradėtas pirkimo procedūras, jeigu atsirado aplinkybių, kurių nebuvo galima numatyti, ir privalo tai padaryti, jeigu buvo pažeisti VPĮ 17 straipsnio 1 dalyje nustatyti principai ir atitinkamos padėties negalima ištaisyti, neprisiimdama jokios atsakomybės tiekėjų atžvilgiu. 
1.16. Perkančioji organizacija nerezervuoja teisės dalyvauti pirkime.
1.17. Perkančioji organizacija laikys, kad visi dalyviai yra susipažinę su pirkimo dokumentais ir su Lietuvos Respublikos teisės aktais, reglamentuojančiais viešuosius pirkimus, sutarčių sudarymą ir vykdymą, ir kitais teisės aktais, kurių nuostatos gali reglamentuoti bet kokius tarp perkančiosios organizacijos ir tiekėjų susiklostančius santykius, kylančius iš, ar susijusius su šio pirkimo procedūromis.
1.18. Pirkimas vykdomas nesinaudojant VšĮ CPO LT kataloge siūlomoms įsigyti paslaugoms. Išanalizavus Centrinės perkančiosios organizacijos elektroniniame kataloge esančius prekių aprašus, nustatyta, kad pirkimo objekto, pilna apimtimi atitinkančio perkančiosios organizacijos keliamus reikalavimus, kataloge nėra galimybės įsigyti, todėl pirkimas bus atliekamas įprastine LR Viešųjų pirkimų įstatymu nustatyta tvarka.

[bookmark: _Toc60525483][bookmark: _Toc47844929][bookmark: _Toc60525484][bookmark: _Toc47844930]2. PIRKIMO OBJEKTAS

	2.1. Pirkimo objektas – Esri cloudSLG-EA arba lygiavertės programinės įrangos licencijos nuomos, techninis aptarnavimas trijų metų laikotarpiui (2026 - 2029 m.), kelių GIS duomenų administravimo aplikacijos licencijos nuoma (2026 - 2029 m.), įskaitant konsultavimo paslaugas (mokymai, aplikacijų konfigūravimas/ programavimas, analizė ir kt.) susijusios su pirkimo objektu, sutarties galiojimo laikotarpiu (toliau – Paslaugos).
	2.2. Pirkimas į atskiras dalis neskaidomas, todėl pasiūlymai turi būti teikiami visam nurodytam Paslaugų kiekiui.
	2.3. Perkamų Paslaugų savybės nustatytos pateiktoje pasiūlymo formoje (pirkimo dokumentų 1 priedas), techninėje specifikacijoje (pirkimo dokumentų 2 priedas), bei sutarties projekte (pirkimo dokumentų 3 priedas). 
	2.4. Už suteiktas Paslaugas bus atsiskaitoma pateikus PVM sąskaitą faktūrą ir suteiktų paslaugų priėmimo ir perdavimo aktą per 30 (trisdešimt) kalendorinių dienų (SABIS). (Sutarties projektas pridedamas).
	2.5. Pirkimui planuojama suma – 28 000,00 Eur su PVM. Perkančioji organizacija, gavusi pasiūlymus su didesnėmis kainomis, privalės juos atmesti (Viešųjų pirkimų įstatymo 45 str. 1 d. 5 p.).
2.6. Tiekėjas atsako už rūpestingą visų pirkimo dokumentų išnagrinėjimą, už patikimos informacijos apie visas sąlygas bei įsipareigojimus, galinčius turėti įtakos pasiūlymo sumai ar pobūdžiui arba Paslaugų suteikimui, gavimą. Jei tiekėjas laimi konkursą, nebebus priimtas joks reikalavimas pakeisti pasiūlymo sumą arba sąlygas, grindžiamas klaidomis ar praleidimais.
2.7. Teikdamas pasiūlymą tiekėjas į siūlomą kainą turi įskaičiuoti visas Paslaugų išlaidas bei visus mokesčius, taip pat privalo prisiimti riziką už visas išlaidas, kurias, teikdamas pasiūlymą ir laikydamasis pirkimo dokumentuose nustatytų reikalavimų, turėjo įskaičiuoti į pasiūlymo kainą.
2.8. Šis pirkimas laikomas žaliuoju pirkimu, nes pirkime taikomas aplinkos apsaugos priemonių įgyvendinimas: vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtintu Lietuvos Respublikos aplinkos ministro 2011 m. birželio 28 d. įsakymu Nr. D1-508 (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija) (toliau – Tvarkos aprašas), kurį turi taikyti Lietuvos Respublikos viešųjų pirkimų įstatyme apibrėžtos perkančiosios organizacijos pirkdamos prekes, paslaugas ar darbus, 4.3 punktu – nėra produktų sąraše, bet perkamai paslaugai ar darbui tiekėjas taiko aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ (toliau – LST EN ISO 14001) arba Europos Sąjungos aplinkosaugos vadybos ir audito sistemą (toliau – EMAS) ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais.

3. TIEKĖJŲ PAŠALINIMO PAGRINDAI, KVALIFIKACIJOS REIKALAVIMAI IR, JEIGU TAIKYTINA, REIKALAUJAMI KOKYBĖS VADYBOS SISTEMOS IR APLINKOS APSAUGOS VADYBOS SISTEMOS STANDARTAI

3.1. Tiekėjų pašalinimo pagrindai nebus tikrinami, tačiau perkančioji organizacija pašalins tiekėją iš pirkimo procedūros, jeigu tiekėjas yra neatlikęs jam teismo sprendimu paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose (VPĮ 46 str. 21)- tiekėjas su pasiūlymu turi pateikti laisvos formos deklaraciją, patvirtinančią, kad neturi šio pašalinimo pagrindo.
3.2. Tiekėjų kvalifikacijos reikalavimai nustatomi vadovaujantis Viešųjų pirkimų tarnybos direktoriaus 2017 m. birželio 29 d. aktualios redakcijos įsakymu Nr. 1S-105 patvirtinta Tiekėjo kvalifikacijos reikalavimų nustatymo metodika (toliau – Metodika).
3.3. Tiekėjų kvalifikacijos reikalavimas taikomas tiekėjui (kai pasiūlymą teikia ūkio subjektų grupė – visiems tos grupės nariams) ir ūkio subjektams, kurių pajėgumais rangovas remiasi.
3.4. Kai pasiūlymą teikia ūkio subjektų grupė – visi tos grupės nariai ir ūkio subjektai, kurių pajėgumais rangovas remiasi privalo kartu su tiekėju prisiimti įsipareigojimą solidariai atsakyti už tiekėjo įsipareigojimų pagal sutartį vykdymą ir atlyginti bet kokią žalą, kuri kiltų dėl tiekėjo netinkamo įsipareigojimų vykdymo ar nevykdymo.
3.5. Nurodytą reikalaujamą kvalifikaciją tiekėjas (ar jų personalas) privalo būti įgiję iki pasiūlymų pateikimo termino pabaigos.
3.6. Perkančioji organizacija tiekėją pašalina iš pirkimo procedūros bet kuriame pirkimo procedūros etape, jeigu paaiškėja, kad rangovas pateikė melagingą informaciją apie atitiktį kvalifikacijos reikalavimams ir Perkančioji organizacija tai gali įrodyti bet kokiomis teisėtomis priemonėmis.
3.7. Tiekėjas, dalyvaujantis pirkime, turi atitikti šį minimalų kvalifikacijos reikalavimą, kurį jis privalo būti įgijęs iki pasiūlymų pateikimo termino pabaigos:
1 lentelė

Minimalus kavlifikacijos reikalavimas tiekėjams

	1.
	Tiekėjas turi turėti teisę verstis su pirkimu susijusia veikla, reikalinga pirkimo sutarčiai įvykdyti.
	Tiekėjas privalo kartu su pasiūlymu pateikti Esri cloudSLG-EA arba lygiavertės programinės įrangos kūrėjo ir gamintojo išduotą sertifikatą, patvirtinantį teisę parduoti ir kitaip platinti, demonstruoti, reklamuoti, diegti perkamą Esri cloudSLG-EA ar kitą lygiavertę programinę įrangą ir produktus bei teikti su programine įranga ir produktais susijusią techninę garantinę priežiūrą bei aptarnavimą ir rengti mokymus.
Pateikiama skaitmeninė dokumento kopija.



3.8. Tiekėjui taikomi Aplinkos apsaugos vadybos sistemos standartų reikalavimai:

2 lentelė
Aplinkos apsaugos vadybos sistemos standartų reikalavimai

	Eil. Nr.
	Aplinkos apsaugos vadybos sistemos standartų reikalavimai
	Reikalavimus patvirtinantys dokumentai

	[bookmark: _Hlk127879594]1.
	Perkamų statybos darbų apimtyje tiekėjas taiko aplinkos apsaugos vadybos sistemos reikalavimus pagal standartą LST EN ISO 14001 arba EMAS ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais.

· Jeigu pasiūlymą teikia ūkio subjektų grupė – reikalavimą turi atitikti ūkio subjektų grupės narys (-iai), atsižvelgiant į jų prisiimamus įsipareigojimus pirkimo sutarčiai vykdyti;
· Tiekėjas gali remtis kitų ūkio subjektų pajėgumais atsižvelgiant į jų prisiimamus įsipareigojimus pirkimo sutarčiai vykdyti;
· Subtiekėjai turi laikytis reikalaujamų aplinkos apsaugos vadybos priemonių, atsižvelgiant į jų prisiimamus įsipareigojimus pirkimo sutarčiai vykdyti.
	Pateikiama:
LST EN ISO 14001 arba EMAS sertifikatas, arba kitas lygiavertis sertifikatas, išduotas kitose valstybėse narėse įsteigtų nepriklausomų įstaigų.
Perkančioji organizacija priima ir kitus tiekėjo lygiaverčių aplinkos apsaugos vadybos užtikrinimo priemonių įrodymus, kurie patvirtintų, kad jo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus (tai gali būti tiekėjo taikomų aplinkos apsaugos vadybos priemonių aprašymas, atitinkantis visus Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija),  10 punkte nustatytus reikalavimus arba tiekėjo informacija, kad aplinkos apsaugos vadybos sistema pas tiekėją jau yra įdiegta, atliktas auditas (kartu pateikiamas sertifikavimo įmonės patvirtinimas) ir šiuo metu tik laukiama, kol sertifikavimo įmonė išduos sertifikatą).
[bookmark: part_63118ffc1e2948c3a6c6bc653fafcb64]Pateikiami skenuoti dokumentai elektroninėje formoje.



3.9. Tiekėjai gali remtis kitų ūkio subjektų pajėgumais, neatsižvelgdami į tai, kokio teisinio pobūdžio yra jų ryšiai. Šiuo atveju tiekėjai privalo įrodyti perkančiajai organizacijai, kad vykdant pirkimo sutartį tie ištekliai jiems bus prieinami. Tam įrodyti tiekėjas turi pateikti pirkimo sutarčių ar kitų dokumentų nuorašus, kurie patvirtintų, kad tiekėjui kitų ūkio subjektų ištekliai bus prieinami per visą sutartinių įsipareigojimų vykdymo laikotarpį. Tokiomis pačiomis sąlygomis ūkio subjektų grupė gali remtis ūkio subjektų grupės dalyvių arba kitų ūkio subjektų pajėgumais. Tiekėjas gali remtis tik tokiais ūkio subjekto pajėgumais, kuriais jis gali disponuoti sutarties vykdymo metu. Disponavimas sutarties vykdymo metu gali būti siejamas tik su galimybe faktiškai perimti, paskolinti tretiesiems asmenims priklausančias turtines ir neturtines vertybes ir jomis naudotis. Tiekėjas negali perimti ir disponuoti tais kito ūkio subjekto veiklos rodikliais ir (ar) patirtimi, kurie pagal savo pobūdį yra neatsiejamai susiję su jų turėtoju ir kurių neįmanoma faktiškai perduoti kitiems asmenims naudoti (pavyzdžiui, pajamų, pelno rodikliai).
3.10.  Savo pasiūlyme tiekėjas turi nurodyti, kokius subtiekėjus / subteikėjus / subrangovus jis ketina pasitelkti, jei pasitelks. 
3.11. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią perkančioji organizacija gali įrodyti bet kokiomis teisėtomis priemonėmis.

4. RĖMIMASIS KITŲ ŪKIO SUBJEKTŲ PAJĖGUMAIS

4.1. Tiekėjas gali remtis kitų ūkio subjektų pajėgumais. Tikrindama, ar tiekėjui bus prieinami kitų ūkio subjektų, kurių pajėgumais jis remiasi pagal šio įstatymo 49 straipsnį, turimi ištekliai, perkančioji organizacija iš jo priima bet kokias tai patvirtinančias priemones. 
4.2. Kai tiekėjas pageidauja remtis kitų ūkio subjektų pajėgumais, jis privalo perkančiajai organizacijai pasiūlyme (paraiškoje) įrodyti, kad vykdant pirkimo sutartį ūkio subjektų, kurių pajėgumais jis remiasi, ištekliai jam bus prieinami vykdant pirkimo sutartį. Tokiais įrodymais gali būti preliminarios sutartys arba ketinimų protokolai, arba kiti lygiaverčiai dokumentai, patvirtinantys, kad laimėjus pirkimą, pirkimo sutarties vykdymo metu tiekėjui bus prieinami kitų subjektų ištekliai (Pateikiamas skenuotas dokumentas elektronine forma).
4.3. Jei bendrą pasiūlymą pateikia ūkio subjektų grupė šių pirkimo dokumentų 3 dalies 3.1 punkto 1 lentelėje nustatytą kvalifikacijos reikalavimą turi atitikti ir pateikti nurodytus dokumentus bent vienas ūkio subjektų grupės narys arba visi ūkio subjektų grupės nariai kartu. 
4.4. Jeigu tiekėjas pasiūlyme nenurodo, kokius subrangovus pasitelks pirkimo sutarties vykdymui, jis šią informaciją galės nurodyti vėliau, jei bus nustatytas laimėtoju ir su juo bus sudaroma pirkimo sutartis, tačiau ne vėliau negu pirkimo sutartis pradedama vykdyti. Kartu su informacija apie naujus subrangovus pateikiami ir jų kvalifikaciją įrodantys dokumentai.
4.5. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su perkančiąja organizacija sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).
4.6. Perkančioji organizacija nereikalauja, kad ūkio subjektų grupės pateiktą pasiūlymą pripažinus geriausiu ir perkančiajai organizacijai pasiūlius sudaryti pirkimo sutartį, ši ūkio subjektų grupė įgautų tam tikrą teisinę formą.

5. PASIŪLYMŲ RENGIMAS, PATEIKIMAS, KEITIMAS

5.1. Tiekėjas gali pateikti tik vieną pasiūlymą. Jei tiekėjas pateikia daugiau kaip vieną pasiūlymą arba ūkio subjektų grupės dalyvis dalyvauja teikiant kelis pasiūlymus, visi tokie pasiūlymai bus atmesti.
5.2. Tiekėjas negali pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
[bookmark: _Hlk183612659]5.3. Perkančioji organizacija reikalauja pasiūlymus teikti tik elektroninėmis priemonėmis naudojant CVP IS. Instrukcija kaip pateikti pasiūlymą skelbiama Viešųjų pirkimų tarnybos interneto svetainėje adresu https://vpt.lrv.lt/lt/nauja-cvp-is-aktuali-nuo-2024-12-01/metodine-medziaga-instrukcijos/tiekejamsnaujaCVPIS/. Pasiūlymai popierinėje laikmenoje, jei tokie būtų pateikti, bus grąžinami neatplėšti tiekėjui (kurjeriui) ar grąžinami registruotu laišku ir nebus priimami ir vertinami. Pasiūlymus gali teikti tik naujojoje CVP IS registruoti tiekėjai (nemokama registracija adresu https://viesiejipirkimai.lt). Visi dokumentai, patvirtinantys tiekėjų kvalifikacijos atitiktį pirkimo sąlygose nustatytiems kvalifikacijos reikalavimams, kiti pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis (pvz., EBVPD ir pan.) arba pateikiant skaitmenines dokumentų kopijas (pvz., pažymos, licencijos, jungtinės veiklos sutartis ir pan.). Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, docx ir kt.). Pateikiami pasirašyti el. parašu ar fiziniu parašu skenuoti dokumentai elektroninėje formoje.
[bookmark: _Hlk183615296]5.4. Perkančioji organizacija nereikalauja, kad pateiktas pasiūlymas būtų pasirašytas kvalifikuotu elektroniniu parašu, atitinkančiu 2014 m. liepos 23 d. Europos Parlamento ir Tarybos reglamentą (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB (OL 2014 L 273, p. 73) (kol kas CVP IS tokios galimybės nėra).  
5.5. Pasiūlymas turi būti pateiktas iki CVP IS nurodyto pasiūlymų pateikimo termino pabaigos (Lietuvos Respublikos laiku). Perkančioji organizacija neatsako už CVP IS, kurią administruoja Viešųjų pirkimų tarnyba, sutrikimus ar kitus nenumatytus atvejus, dėl kurių pasiūlymai nebuvo gauti ar teikti pavėluotai. Atsižvelgiant į tai, tiekėjams siūloma rengti pasiūlymus taip, kad liktų pakankamai laiko jiems laiku ir tinkamai pateikti.
5.6. Pateikdamas pasiūlymą, tiekėjas sutinka su šiais pirkimo dokumentais ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
5.7. Tiekėjo pasiūlymas bei kita korespondencija pateikiama lietuvių kalba. Jei atitinkami dokumentai yra išduoti kita kalba, turi būti pateiktas tinkamai patvirtintas vertimas į lietuvių kalbą. Vertimas turi būti patvirtintas vertėjo parašu ir vertimo biuro antspaudu arba tiekėjo parašu ir tiekėjo įmonės antspaudu (jeigu turi).
5.8. Pasiūlymas galioja jame tiekėjo nurodytą laiką. Pasiūlymas turi galioti ne trumpiau nei 3 mėnesius nuo pasiūlymo pateikimo dienos. Jei pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose. Pirkimo procedūros metu, taip pat sustabdžius pirkimo procedūras dėl laikinųjų apsaugos priemonių taikymo perkančioji organizacija gali prašyti, kad tiekėjai pratęstų pasiūlymų galiojimą iki konkrečiai nurodyto termino. Tiekėjas gali atmesti tokį prašymą neprarasdamas teisės į savo pasiūlymo galiojimo užtikrinimą, jeigu jo buvo reikalaujama.
5.9. Pasiūlymuose nurodoma kaina pateikiama Eurais, nurodant du skaičius po kablelio tikslumu. Apskaičiuojant kainą, turi būti atsižvelgta į visus šiose pirkimo sąlygose nurodytus reikalavimus, kiekius ir apimtis, kainos sudėtines dalis ir pan. Į  kainą turi būti įskaityti visi privalomi mokesčiai ir visos tiekėjo išlaidos.
5.10. Tiekėjas savo pasiūlymą privalo parengti pagal pirkimo sąlygų 1 priede pateiktą pasiūlymo formą ir 2 priede pateiktus darbų kiekių žiniaraščius, kurių struktūros keisti negalima.
5.11. Pasiūlymą sudaro tiekėjo CVP IS priemonėmis pateiktų duomenų, dokumentų elektroninėje formoje, skaitmeninių dokumentų kopijų visuma:
5.11.1. Užpildytas pasiūlymas, parengtas pagal šio pirkimo sąlygų 1 priede pateiktą formą;
5.11.2. Užpildyta deklaracijos dėl Lietuvos Respublikos viešųjų pirkimų įstatymo 45 straipsnio 21 dalies sąlygų forma, parengta pagal šių pirkimo sąlygų 4 priedą.
5.11.3. Laisvos formos deklaracija, patvirtinanti, kad tiekėjas neturi pašalinimo pagrindo ir nėra uždraudimo juridiniam asmeniui dalyvauti viešuosiuose pirkimuose (VPĮ 46 str. 21) ), vadovaujantis konkurso sąlygų 3.1 p. nurodytu;
5.11.4. jungtinės veiklos sutarties skaitmeninė kopija, jei pasiūlymą teikia ūkio subjektų grupė;
5.11.5. Įgaliojimo pateikti ir pasirašyti pasiūlymą ir/ar kitus dokumentus elektroniniu parašu skaitmeninė kopija (jeigu pasiūlymą pateikia ne tiekėjo vadovas);
5.11.6. dokumentas patvirtinantis, kad tiekėjui bus prieinami kitų ūkio subjektų, kurių pajėgumais jis remiasi, kad atitiktų kvalifikacijos reikalavimus, turimi ištekliai;
5.11.7. susitarimas ar ketinimų protokolas, ar preliminari sutartis, ar kitas dokumentas su subtiekėju, aiškiai nurodantis, kokioms prievolėms vykdyti subtiekėjas yra pasitelkiamas;
5.11.8. dokumentas (dvišalis susitarimas arba ketinimų protokolas, arba kitas dokumentą), kuris pagrįstų, kad specialistas, kurio kvalifikacija tiekėjas remiasi, ir kuris pasiūlymo teikimo metu dar nėra tiekėjo, ūkio subjekto, kurio pajėgumais tiekėjas remiasi, darbuotojas, pirkimo laimėjimo ir sutarties sudarymo atveju bus įdarbintas.
5.12. Perkančioji organizacija pasilieka sau teisę pareikalauti dokumentų originalų.
5.13. Tiekėjai pasiūlyme turi nurodyti, kokia pasiūlyme pateikta informacija yra konfidenciali, jei tokia yra (pirkimo sąlygų 1 priedas). Konfidencialia informacija gali būti, įskaitant, bet ja neapsiribojant, komercinė (gamybinė) paslaptis ir konfidencialieji pasiūlymų aspektai. Konfidencialia negalima laikyti informacijos nurodytos VPĮ 20 str. 2 d. Tiekėjas neturi teisės nurodyti, kad visa pasiūlyme pateikta informacija yra konfidenciali. Tiekėjas turi aiškiai nurodyti, kokie su pasiūlymu pateikti dokumentai laikytini konfidencialiais. Perkančioji organizacija, viešojo pirkimo komisija (toliau vadinama – Komisija), jos nariai ar ekspertai ir kiti asmenys negali atskleisti tiekėjo pateiktos informacijos, kurią tiekėjas nurodė kaip konfidencialią. Jei tiekėjas nenurodo konfidencialios informacijos, laikoma, kad tokios tiekėjo pasiūlyme nėra. Tiekėjų reikalavimu Perkančioji organizacija turi juos supažindinti su laimėtojo pasiūlymu, išskyrus tą informaciją, kurią dalyviai nurodė kaip konfidencialią. Jeigu Perkančiajai organizacijai kils abejonių dėl tiekėjo pasiūlyme nurodytos informacijos konfidencialumo, ji prašys tiekėjo įrodyti, kad nurodyta informacija yra konfidenciali. Jeigu tiekėjas per Perkančiosios organizacijos nurodytą terminą, kuris negali būti trumpesnis kaip 3 darbo dienos, nepateiks tokių įrodymų arba pateiks netinkamus įrodymus, Perkančioji organizacija laikys, kad tokia informacija yra nekonfidenciali ir apie tai informuos tiekėją.
5.14. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą CVP IS priemonėmis. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Perkančioji organizacija jį gauna pateiktą CVP IS priemonėmis iki pasiūlymų pateikimo termino pabaigos. 
5.15. Perkančioji organizacija neatsako už CVP IS, kurią administruoja Viešųjų pirkimų tarnyba, sutrikimus ar kitus nenumatytus atvejus, dėl kurių pasiūlymai nebuvo gauti ar teikti pavėluotai. Atsižvelgiant į tai, tiekėjams siūloma rengti pasiūlymus taip, kad liktų pakankamai laiko jiems laiku ir tinkamai pateikti. 
5.16. Perkančioji organizacija laikys, kad visi tiekėjai, pateikę pasiūlymus, yra susipažinę su Lietuvos Respublikos teisės aktais, reglamentuojančiais viešuosius pirkimus, pirkimo-pardavimo sutarčių sudarymą ir vykdymą, ir kitais teisės aktais, kurių nuostatos gali liesti bet kokius tarp Perkančiosios organizacijos ir tiekėjų susiklostančius santykius, kylančius iš, ar susijusius su šio pirkimo procedūromis.
5.17. Informuojame, kad vadovaujantis Europos Sąjungos Bendrojo duomenų apsaugos reglamento (ES) 2016/679 nuostatomis, tiekėjui išreiškus norą dalyvauti Perkančiosios organizacijos organizuojamame pirkime, Perkančioji organizacija (duomenų tvarkytojas) teisinių prievolių vykdymo pagrindais tvarkys tiekėjo asmens duomenis, būtinus pagal viešųjų pirkimų teisinius santykius reglamentuojančių teisės aktų reikalavimus.
5.18. Nurodytais pagrindais bus tvarkomi tiesiogiai tiekėjų pateikti asmens duomenys.
5.19. Tiekėjų pateikti duomenys bus saugomi teisės aktuose nustatytais terminais (Lietuvos vyriausiojo archyvaro 2011 m. kovo 9 d. įsakymu Nr. V-100 patvirtinta Bendrųjų dokumentų saugojimo terminų rodyklė).
5.20. Įgyvendindami teisės aktuose numatytas pareigas, tiekėjų asmens duomenis teiksime Viešųjų pirkimų tarnybai, CVP IS, teismams ir kitoms valstybės ar savivaldybės institucijoms.
5.21. Asmens duomenų tvarkymą perkančiojoje organizacijoje reglamentuoja perkančiosios organizacijos asmens duomenų tvarkymo taisyklės.

6. PASIŪLYMŲ ŠIFRAVIMAS

6.1. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:
6.1.1. iki pasiūlymų pateikimo termino pabaigos naudodamasis  CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukcija, kaip tiekėjui užšifruoti pasiūlymą galima rasti adresu https://vpt.lrv.lt/uploads/vpt/documents/files/uzssisfravimo%20instrukcija(1).pdf.
6.1.2. per 30 min. nuo pasiūlymų pateikimo termino pabaigos (iki pirminio susipažinimo su CVP IS priemonėmis pateiktais pasiūlymais procedūros (posėdžio) pradžios) CVP IS susirašinėjimo priemonėmis pateikti slaptažodį, su kuriuo Perkančioji organizacija galės iššifruoti pateiktą pasiūlymą. Iškilus  CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: Perkančiosios organizacijos oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su Perkančioji organizacija oficialiu jos telefonu ir (arba) kitais būdais). 
6.2. Tiekėjui užšifravus visą pasiūlymą ir iki pirminio susipažinimo su CVP IS priemonėmis pateiktais pasiūlymais procedūros (posėdžio) pradžios nepateikus (dėl jo paties kaltės) slaptažodžio per 30 min. nuo pasiūlymų pateikimo termino pabaigos arba pateikus neteisingą slaptažodį, kuriuo naudodamasi Perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – Perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).
7. PASIŪLYMŲ GALIOJIMO UŽTIKRINIMAS

7.1. Perkančioji organizacija nereikalauja pasiūlymo galiojimo užtikrinimo.

8. SKELBIAMOS APKLAUSOS SĄLYGŲ PAAIŠKINIMAS IR PATIKSLINIMAS
8.1. Pirkimo sąlygos gali būti paaiškinamos, patikslinamos tiekėjų iniciatyva, jiems CVP IS priemonėmis kreipiantis į Perkančiąją organizaciją. Prašymai paaiškinti pirkimo sąlygas gali būti pateikiami Perkančiajai organizacijai CVP IS (adresu https://viesiejipirkimai.lt) susirašinėjimo priemonėmis ne vėliau kaip likus 3 dienoms iki pasiūlymų pateikimo termino pabaigos. Tiekėjai turėtų būti aktyvūs ir pateikti klausimus ar paprašyti paaiškinti pirkimo sąlygas iš karto jas išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima.
8.2. Perkančioji organizacija savo iniciatyva gali paaiškinti (patikslinti) dokumentus nesibaigus pasiūlymų pateikimo terminui. Kai tikslinama skelbime paskelbta informacija, Perkančioji organizacija privalo atitinkamai patikslinti skelbimą ir prireikus pratęsti pasiūlymų pateikimo terminą protingumo kriterijų atitinkančiam laikotarpiui, per kurį tiekėjai, rengdami pasiūlymus, galėtų atsižvelgti į patikslinimus.
8.3. Perkančioji organizacija privalo pratęsti pasiūlymų pateikimo terminus, kad visi pirkime norintys dalyvauti tiekėjai turėtų galimybę susipažinti su visa pasiūlymui parengti reikalinga informacija, šiais atvejais:
8.3.1. jeigu dėl kokių nors priežasčių papildoma su pirkimo dokumentais susijusi informacija būtų pateikiama likus mažiau dienų iki pasiūlymų pateikimo termino pabaigos, nei VPĮ 40 str. 4 d. 1 p. nustatyti terminai, nors šios informacijos buvo paprašyta laiku;
8.3.2. jeigu buvo padaryta reikšmingų (bet ne esminių) pirkimo dokumentų pakeitimų.
8.4. Atsakydama į kiekvieną tiekėjo per CVP IS pateiktą prašymą paaiškinti pirkimo sąlygas, jeigu jis buvo pateiktas nepasibaigus šių pirkimo sąlygų 8.1 punkte nurodytam terminui, arba aiškindama, tikslindama pirkimo sąlygas savo iniciatyva, Perkančioji organizacija turi paaiškinimus, patikslinimus paskelbti CVP IS ir išsiųsti visiems tiekėjams, kurie prisijungė prie pirkimo, ne vėliau kaip likus 2 dienoms iki pasiūlymų pateikimo termino pabaigos. Perkančioji organizacija, atsakydama tiekėjui, kartu siunčia paaiškinimus ir visiems kitiems tiekėjams, kurie prisijungė prie pirkimo, bet nenurodo, kuris tiekėjas pateikė prašymą paaiškinti pirkimo sąlygas. Paaiškinimai skelbiami CVP IS.
8.5. Perkančioji organizacija, paaiškindama ar patikslindama pirkimo dokumentus, privalo užtikrinti tiekėjų anonimiškumą, t. y. privalo užtikrinti, kad tiekėjas nesužinotų kitų tiekėjų, dalyvaujančių pirkimo procedūrose, pavadinimų ir kitų rekvizitų.
8.6. Bet kokia informacija, pirkimo sąlygų paaiškinimai, pranešimai ar kitas Perkančiosios organizacijos ir tiekėjo susirašinėjimas yra vykdomas tik per CVP IS.
8.7. Perkančioji organizacija neketina rengti susitikimų su tiekėjais dėl pirkimo dokumentų paaiškinimų.

IX. SUSIPAŽINIMAS SU GAUTAIS PASIŪLYMAIS

9.1. Pradinis susipažinimas su elektroninėmis priemonėmis gautais pasiūlymais vyks skelbime apie pirkimą nurodytu laiku CVP IS priemonėmis Trakų rajono savivaldybės administracijos patalpose, 104 kab., Vytauto g. 33, Trakai.
9.2. Tiekėjai negali dalyvauti pirminio susipažinimo su CVP IS priemonėmis pateiktais pasiūlymais procedūroje, komisijos posėdžiuose, kuriuose atliekamos pasiūlymų nagrinėjimo, vertinimo ir palyginimo procedūros.

X. PASIŪLYMŲ NAGRINĖJIMAS 

10.1. Pateiktus pasiūlymus nagrinėja, vertina ir palygina Komisija šia tvarka:
10.1.1. nagrinėja ar pasiūlymas atitinka pirkimo dokumentuose nustatytus reikalavimus, nesusijusius su pirkimo objektu;
10.1.2. tikrina ar nebuvo pasiūlytos per didelės, perkančiajai organizacijai nepriimtinos kainos. Laikoma, kad pasiūlyta kaina yra per didelė ir nepriimtina, jeigu ji viršija perkančiosios organizacijos pirkimui skirtas lėšas, nustatytas ir užfiksuotas perkančiosios organizacijos rengiamuose dokumentuose prieš pradedant pirkimo procedūrą. Jeigu ekonomiškai naudingiausiame pasiūlyme nurodyta kaina yra per didelė ir nepriimtina ir Perkančioji organizacija pirkimo dokumentuose nėra nurodžiusi pirkimui skirtų lėšų sumos, kiti pasiūlymų eilėje esantys pasiūlymai laimėjusiais negali būti nustatyti;
10.1.3. tikrina ar nebuvo pasiūlyta neįprastai maža kaina ir ar teikėjas pirkimo komisijos prašymu pateikė raštišką tinkamą kainos pagrįstumo įrodymą;
10.1.4. galimo laimėtojo prašo pateikti pirkimo sąlygų 3.2 punkte nurodytą dokumentą ir patikrina, ar atitinka reikalaujamus kokybės vadybos sistemos ir (arba) aplinkos apsaugos vadybos sistemos standartus. 
10.2. Jeigu dalyvis pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, Perkančioji organizacija gali nepažeisdama lygiateisiškumo ir skaidrumo principų prašyti dalyvį šiuos dokumentus ar duomenis patikslinti, papildyti arba paaiškinti per jos nustatytą protingą terminą. Pasiūlymai tikslinami, papildomi arba paaiškinami vadovaujantis Viešųjų pirkimų tarnybos nustatytomis taisyklėmis (Pasiūlymų patikslinimo, papildymo ar paaiškinimo taisyklės, patvirtintos Viešųjų pirkimų tarnybos direktoriaus 2022 m. gruodžio 30 d. įsakymu Nr. 1S-240).
10.3. Iškilus klausimams dėl pasiūlymų turinio ir pirkimo komisijai paprašius raštu CVP IS priemonėmis, Teikėjai privalo pateikti raštu CVP IS priemonėmis papildomus paaiškinimus nekeisdami pasiūlymo. Jeigu teikėjas savo pasiūlyme pateikia reikalaujamų dokumentų tinkamai patvirtintas kopijas, Perkančioji organizacija turi teisę prašyti teikėjo, kad jis pirkimo komisijai parodytų atitinkamų dokumentų originalus.
10.4. Perkančioji organizacija reikalauja, kad dalyvis pagrįstų pasiūlyme nurodytą prekių, paslaugų, darbų ar jų sudedamųjų dalių kainą arba sąnaudas, jeigu jos atrodo neįprastai mažos. Pasiūlyme nurodyta prekių, paslaugų ar darbų kaina arba sąnaudos visais atvejais turi būti laikomos neįprastai mažomis, jeigu jos yra 30 ir daugiau procentų mažesnės už visų teikėjų, kurių pasiūlymai neatmesti dėl kitų priežasčių ir kurių pasiūlyta kaina neviršija pirkimui skirtų lėšų, nustatytų ir užfiksuotų perkančiosios organizacijos rengiamuose dokumentuose prieš pradedant pirkimo procedūrą, pasiūlytų kainų arba sąnaudų aritmetinį vidurkį.
10.5. Perkančioji organizacija gali nevertinti viso teikėjo pasiūlymo, jeigu patikrinusi jo dalį nustato, kad, vadovaujantis VPĮ reikalavimais, pasiūlymas turi būti atmestas.

XI. PASIŪLYMŲ ATMETIMO PRIEŽASTYS

11.1. Pirkimo komisija atmeta pasiūlymą, jeigu:
	11.1.1. tiekėjas pasiūlymą ar jo dalį pateikė ne CVP IS priemonėmis;
	11.1.2. pasiūlymą pateikęs tiekėjas neatitinka pirkimo sąlygų 3.2 punkte nustatytą minimalų kvalifikacijos reikalavimą ir kokybės vadybos sistemos ir (arba) aplinkos apsaugos vadybos sistemos standartų, arba Perkančiosios organizacijos prašymu nepateikė ar nepatikslino pateiktų netikslių ar neišsamių duomenų apie atitikimą CVP IS priemonėmis;
11.1.3. pasiūlymas neatitinka pirkimo dokumentuose nustatytų reikalavimų (pvz. kartu su pasiūlymu nepateikti darbų kiekių žiniaraščiai.
	11.1.4. visų dalyvių, kurių pasiūlymai neatmesti dėl kitų priežasčių, buvo pasiūlytos per didelės, perkančiajai organizacijai nepriimtinos kainos;
	11.1.5. pateiktame pasiūlyme nurodyta kaina yra neįprastai maža ir dalyvis, Perkančiosios organizacijos prašymu, nepateikia tinkamų kainos pagrįstumo įrodymų;
	11.1.6. tiekėjas, apie nustatytų reikalavimų atitikimą, yra pateikęs melagingą informaciją, kurią Perkančioji organizacija gali įrodyti bet kokiomis teisėtomis priemonėmis;
	11.1.7. jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus. Laikoma, kad tiekėjas pateikė daugiau kaip vieną pasiūlymą, jeigu tą patį pasiūlymą pateikė ir raštu (popierine forma, vokuose), ir naudodamasis CVP IS priemonėmis;
	11.1.8. tiekėjas pateikė netikslius, neišsamius pirkimo dokumentuose nuodytus kartu su pasiūlymu teikiamus dokumentus: tiekėjo įgaliojimą asmeniui pasirašyti pasiūlymą, jungtinės veiklos sutartį, pasiūlymo galiojimo užtikrinimą patvirtinantį dokumentą (jei reikalaujamas) ar jų nepateikė ir Perkančiosios organizacijos prašymu jų nepateikė per nurodytą terminą;
       11.1.9. tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose.
11.2. Apie pasiūlymo atmetimą ir tokio atmetimo priežastis tiekėjas informuojamas raštu CVP IS priemonėmis.
11.3. Perkančioji organizacija gali nuspręsti nesudaryti pirkimo sutarties su ekonomiškai naudingiausią pasiūlymą pateikusiu tiekėju, jeigu paaiškėja, kad pasiūlymas neatitinka VPĮ 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų.
11.4. Perkančioji organizacija privalo nutraukti pradėtas pirkimo procedūras, jeigu buvo pažeisti VPĮ įstatymo 17 straipsnio 1 dalyje nustatyti principai ir atitinkamos padėties negalima ištaisyti.
11.5. Perkančioji organizacija turi teisę savo iniciatyva nutraukti pradėtas pirkimo procedūras, jeigu atsirado aplinkybių, kurių nebuvo galima numatyti, arba pirkimo dokumentuose padaryta esminių klaidų, dėl kurių pirkimas tampa nebetikslingas ar jį įvykdžius būtų įsigytas perkančiosios organizacijos poreikių neatitinkantis pirkimo objektas.

XII. PASIŪLYMŲ VERTINIMAS IR PALYGINIMAS

12.1. Perkančioji organizacija ekonomiškai naudingiausią pasiūlymą išrenka pagal kainą. Ekonomiškai naudingiausiu pasiūlymu laikomas mažiausios kainos pasiūlymas.
12.2. Pasiūlymuose nurodytos kainos vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.

XIII. PASIŪLYMŲ EILĖ IR LAIMĖTOJO PRIPAŽINIMAS

13.1 Perkančioji organizacija, norėdama priimti sprendimą dėl laimėjusio pasiūlymo, turi nedelsdama įvertinti pateiktus dalyvių pasiūlymus ir nustatyti pasiūlymų eilę (išskyrus atvejus, kai pasiūlymą pateikti kviečiamas arba pasiūlymą pateikia, arba įvertinus pasiūlymus liko tik vienas tiekėjas). Pasiūlymų eilė nustatoma ekonominio naudingumo mažėjimo tvarka. Kai kelių tiekėjų pasiūlymų ekonominis naudingumas yra vienodas, sudarant pasiūlymų eilę, pirmesnis į šią eilę įrašomas tiekėjas, kurio pasiūlymas pateiktas anksčiausiai, arba pagal pirkimo dokumentuose nustatytas pirmumo sąlygas, kai taikoma VPĮ 22 straipsnio 2 dalis. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę ir laimėjusį pasiūlymą bei priima sprendimą dėl sutarties sudarymo.
13.2. Laimėjusiu pasiūlymu pripažįstamas pasiūlymas esantis pasiūlymų eilės pirmoje vietoje Viešųjų pirkimų įstatymo bei šių pirkimo dokumentų nustatyta tvarka. Jei pirkimas vykdomas dalimis, laimėtojas nustatomas kiekvienai pirkimo daliai atskirai (netaikoma).
13.3. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių pirkimo dokumentų sąlygas.
13.4. Apie pasiūlymų eilės ir laimėjusio pasiūlymo nustatymą ir apie sprendimą sudaryti pirkimo sutartį, nedelsiant, bet ne vėliau kaip per 3 darbo dienas nuo sprendimo priėmimo, raštu CPV IS priemonėmis pranešama suinteresuotiems dalyviams. Tiekėjams, kurių pasiūlymai neįrašyti į šią eilę, kartu su pranešimu apie nustatytą eilę ir laimėjusį pasiūlymą, raštu CVP IS priemonėmis pranešama ir apie jų pasiūlymų atmetimo priežastis. Jei bus nuspręsta nesudaryti pirkimo sutarties, minėtame pranešime nurodomos tokio sprendimo priežastys. 
13.5. Pirkimo sutartis negali būti sudaryta, kol nepasibaigė pirkimo sutarties sudarymo atidėjimo terminas, t. y. ne anksčiau kaip po 5 darbo dienų nuo pranešimo apie sprendimą nustatyti laimėjusį pirkimo pasiūlymą išsiuntimo iš Perkančiosios organizacijos suinteresuotiems dalyviams dienos, išskyrus atvejus, kai vienintelis suinteresuotas dalyvis yra tas, su kuriuo sudaroma pirkimo sutartis.
13.6. Suinteresuoti dalyviai nuo Perkančiosios organizacijos pranešimo apie sprendimą nustatyti laimėjusį pasiūlymą pateikimo dalyviams dienos iki atidėjimo termino pabaigos gali prašyti Perkančiosios organizacijos pateikti laimėjusį pasiūlymą. Tokiu atveju VPĮ 102 str. 1 dalyje nustatytas terminas ir atidėjimo terminas pratęsiami papildomam terminui, jį skaičiuojant nuo suinteresuoto dalyvio prašymo pateikti laimėjusį pasiūlymą pateikimo Perkančiajai organizacijai dienos iki tol, kol suinteresuotam dalyviui bus pateiktas minėtas pasiūlymas. Jeigu laimėjusio dalyvio pasiūlymas pateikiamas tą pačią dieną, kai buvo paprašyta, VPĮ 102 str. 1 dalyje nustatytas terminas ir atidėjimo terminas pratęsiami vienai darbo dienai. Perkančioji organizacija laimėjusį pasiūlymą suinteresuotiems dalyviams gali pateikti teikdama VPĮ 58 str. 1 dalyje nurodytą informaciją.
13.7. Jeigu tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti arba iki Perkančiosios organizacijos nurodyto laiko nepasirašo pirkimo sutarties, arba atsisako sudaryti pirkimo sutartį Viešųjų pirkimų įstatyme ir pirkimo dokumentuose nustatytomis sąlygomis arba tiekėjų grupė neįsteigia juridinio asmens, kaip nustatyta Viešųjų pirkimų įstatymo 86 str. 4 dalyje, laikoma, kad jis (jie) atsisakė sudaryti pirkimo sutartį. Tokiu atveju arba jeigu tiekėjas iki Perkančiosios organizacijos nurodyto termino nepateikia pirkimo dokumentuose nustatyto pirkimo sutarties įvykdymo užtikrinimą patvirtinančio dokumento (jeigu tokio reikalaujama) arba neįvykdo kitų pirkimo sutartyje nustatytų jos įsigaliojimo sąlygų, Perkančioji organizacija siūlo sudaryti pirkimo tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį, nepateikusio pirkimo sutarties įvykdymo užtikrinimo (jeigu tokio reikalaujama) ar neįvykdžiusio kitų pirkimo sutarties įsigaliojimo sąlygų, jeigu tenkinamos Viešųjų pirkimų įstatymo 45 straipsnio 1 dalyje išdėstytos sąlygos.

XIV. PRETENZIJŲ IR SKUNDŲ NAGRINĖJIMAS

14.1. Tiekėjas, norėdamas iki pirkimo sutarties, įskaitant atvejus, kai ji sudaroma pagal preliminariąją sutartį, ar preliminariosios sutarties sudarymo teisme ginčyti Perkančiosios organizacijos sprendimus ar veiksmus, pirmiausia elektroninėmis priemonėmis turi pateikti pretenziją Perkančiajai organizacijai.
14.2. Tiekėjas turi teisę pateikti pretenziją Perkančiajai organizacijai, pateikti prašymą ar pareikšti ieškinį teismui (išskyrus VPĮ 102 str. 3 ir 4 dalyse nurodytus atvejus: ieškinį dėl pirkimo sutarties ar preliminariosios sutarties pripažinimo negaliojančia ar ieškinį dėl pirkimo sutarties nutraukimo pripažinimo nepagrįstu):
	14.2.1. per 5 darbo dienas nuo Perkančiosios organizacijos pranešimo raštu apie jos priimtą sprendimą išsiuntimo tiekėjams dienos;
	14.2.2. per 5 darbo dienas nuo paskelbimo apie Perkančiosios organizacijos priimtą sprendimą dienos, jeigu VPĮ nėra reikalavimo raštu informuoti tiekėjus apie Perkančiosios organizacijos priimtus sprendimus.
14.3. Perkančioji organizacija privalo nagrinėti tik tas tiekėjų pretenzijas, kurios gautos iki pirkimo sutarties ar preliminariosios sutarties sudarymo dienos ir pateiktos laikantis 14.2 punkte nustatytų terminų. Neprivaloma nagrinėti pretenzijų, teikiamų pakartotinai dėl to paties Perkančiosios organizacijos priimto sprendimo arba atlikto veiksmo.
14.4. Gavus pretenziją, sudaro pirkimo sutartį ne anksčiau negu po 5 darbo dienų nuo rašytinio pranešimo apie jos priimtą sprendimą išsiuntimo pretenziją pateikusiam tiekėjui, suinteresuotiems dalyviams dienos, o jeigu šis pranešimas nebuvo siunčiamas elektroninėmis priemonėmis – ne anksčiau kaip po 15 dienų.
14.5. Perkančioji organizacija privalo išnagrinėti pretenziją, priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam tiekėjui ir suinteresuotiems dalyviams ne vėliau kaip per 6 darbo dienas nuo pretenzijos gavimo dienos.
14.6. Jeigu Perkančioji organizacija per nustatytą terminą neišnagrinėja jai pateiktos pretenzijos, tiekėjas turi teisę pateikti prašymą ar pareikšti ieškinį teismui per 15 kalendorinių dienų nuo dienos, kurią Perkančioji organizacija turėjo raštu pranešti apie priimtą sprendimą pretenziją pateikusiam tiekėjui, suinteresuotiems dalyviams.
14.7. Tiekėjas turi teisę pareikšti ieškinį dėl pirkimo sutarties ar preliminariosios sutarties pripažinimo negaliojančia per 6 mėnesius nuo pirkimo sutarties sudarymo dienos.
14.8. Tais atvejais, kai tiekėjui padaryta žala kildinama iš neteisėtų Perkančiosios organizacijos veiksmų ar sprendimų, tačiau VPĮ nenustatyta pareiga Perkančiajai organizacijai raštu informuoti tiekėjus arba paskelbti apie jos veiksmus ar sprendimus, taikomi Civiliniame kodekse nustatyti ieškinio pareiškimo senaties terminai. Šios dalies nuostatos netaikomos, kai ieškinys teikiamas perkančiajai organizacijai nepagrįstai nutraukus pirkimo sutartį dėl esminio pirkimo sutarties pažeidimo.
14.9. Tiekėjas, pateikęs prašymą ar pareiškęs ieškinį teismui, privalo ne vėliau kaip per 3 darbo dienas pateikti Perkančiajai organizacijai prašymo ar ieškinio kopiją su gavimo teisme įrodymais.
14.10. Perkančioji organizacija, gavusi tiekėjo prašymo ar ieškinio teismui kopiją, negali sudaryti pirkimo sutarties ar preliminariosios sutarties, kol nesibaigė atidėjimo terminas ar VPĮ 103 straipsnio 2 dalyje, 105 straipsnio 2 dalies 3 punkte ir 105 straipsnio 3 dalies 3 punkte nurodyti terminai ir kol negautas teismo pranešimas apie:
	14.10.1. motyvuotą teismo nutartį, kuria atsisakoma priimti ieškinį;
	14.10.2. motyvuotą teismo nutartį dėl tiekėjo prašymo taikyti laikinąsias apsaugos priemones atmetimo, kai šis prašymas teisme buvo gautas iki ieškinio pareiškimo;
	14.10.3. teismo rezoliuciją priimti ieškinį netaikant laikinųjų apsaugos priemonių.
14.11. Jeigu dėl tiekėjo prašymo pateikimo ar ieškinio pareiškimo teismui pratęsiami anksčiau tiekėjams pranešti pirkimo procedūrų terminai, apie tai Perkančioji organizacija išsiunčia tiekėjams pranešimus ir nurodo terminų pratęsimo priežastis.
14.12. Perkančioji organizacija, sužinojusi apie teismo sprendimą dėl tiekėjo prašymo ar ieškinio, ne vėliau kaip per 3 darbo dienas raštu informuoja suinteresuotus dalyvius apie teismo priimtus sprendimus.

XV. PIRKIMO SUTARTIES PASIRAŠYMAS IR SĄLYGOS

15.1. Perkančioji organizacija sudaryti pirkimo sutartį raštu kviečia tą dalyvį, kurio pasiūlymas pripažintas laimėjusiu, kartu jam nurodomas laikas, iki kada reikia sudaryti pirkimo sutartį.
15.2. Visos su sutarties vykdymu sąlygos aprašytos Sutarties projekte (pirkimo sąlygų 3 priedas).











Pirkimo dokumentų 1 priedas

Herbas arba prekių ženklas

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

TRAKŲ RAJONO SAVIVALDYBĖS ADMINISTRACIJAI

PASIŪLYMAS

DĖL ESRI CLOUDSLG-EA ARBA LYGIAVERTĖS PROGRAMINĖS ĮRANGOS LICENCIJOS NUOMOS, TECHNINIO APTARNAVIMO, KELIŲ GIS DUOMENŲ ADMINISTRAVIMO APLIKACIJOS NUOMOS IR KONSULTAVIMO PASLAUGŲ PIRKIMO 


	Tiekėjo pavadinimas (Jeigu dalyvauja tiekėjų grupė, surašomi visi grupės narių pavadinimai: 
Atsakingasis partneris: 
Partneris Nr. 1:
Partneris Nr. 2 ir t.t.:)
	

	Tiekėjo adresas /Jeigu dalyvauja tiekėjų grupė, surašomi visi dalyvių adresai/
	

	Asmens, pasirašiusio pasiūlymą vardas, pavardė, pareigos
arba 
įgalioto asmens, atsakingo už pateiktą pasiūlymą vardas, pavardė, pareigos
	

	Telefono numeris
	

	Fakso numeris
	

	El. pašto adresas
	



1. Šiuo pasiūlymu pažymime, kad sutinkame su visomis pirkimo sąlygomis, nustatytomis ir paskelbtomis:
1) skelbime apie pirkimą, paskelbtame https://viesiejipirkimai.lt Lietuvos Respublikos viešųjų pirkimų įstatymo nustatyta tvarka;
2) šiose konkurso sąlygose;
3) kituose pirkimo dokumentuose (jų paaiškinimuose, papildymuose, jei tokių bus).

2. Teikdami šį pasiūlymą, mes patvirtiname, kad į mūsų siūlomą kainą įskaityti visi tiekėjo mokami mokesčiai ir visos tiekėjo patiriamos su pirkimo sutarties vykdymu susijusios išlaidos, ir kad mes prisiimame riziką už visas išlaidas, kurias, teikdami pasiūlymą ir laikydamiesi konkurso sąlygose nustatytų reikalavimų, privalėjome įskaičiuoti į pasiūlymo kainą.

[bookmark: _Hlk209078434]3. Mes siūlome šias Paslaugas:

	Eil. Nr.
	Paslaugų pavadinimas
	
Mato vienetas
	
Kiekis
	Kaina, Eur (be PVM)
	PVM,
Eur
	Kaina, Eur 
(su PVM)

	      1
	2
	3
	4
	5
	4
	5

	1.
	Esri cloudSLG EA programinės įrangos
licencijos metinė prenumerata pagal Small
Local Government programą
	licencija
	3
	
	
	

	2.
	Konsultavimo paslaugos (mokymai, aplikacijų konfigūravimas/ programavimas, analizė ir kt.; po 20 valandų per metus (60 valandų per 3 metus).
	paslauga
	3
	
	
	

	3.
	Kelių GIS duomenų administravimo aplikacija.
Metinė licencijos prenumerata.
	licencija
	3
	
	
	

	Iš viso:
	
	
	



	Bendra pasiūlymo kaina be PVM –
	Kaina žodžiais:                                                   

	Bendra pasiūlymo kaina su PVM –
	Kaina žodžiais:                                                   



Į pasiūlymo kainą įskaityti visi tiekėjo mokami mokesčiai ir visos tiekėjo patiriamos su pirkimo sutarties vykdymu susijusios išlaidos.

Jei suma skaičiais neatitinka sumos žodžiais, teisinga laikoma suma žodžiais.
Pastabos: 
1) tiekėjo, tiekėjų grupės partnerių ir subtiekėjų bendra numatomų atlikti darbų vertė turi atitikti bendrą pasiūlymo kainą Eur su PVM;
2) kainos pasiūlyme nurodomos suapvalintos, paliekant du skaitmenis po kablelio;
3) tais atvejais, kai pagal galiojančius teisės aktus tiekėjui nereikia mokėti PVM, tiekėjas atitinkamų skilčių nepildo ir nurodo priežastis, dėl kurių PVM nemoka.

1. Teikdami šį pasiūlymą, mes patvirtiname, kad siūlomi darbai atitinka techninėje specifikacijoje ir pirkimo dokumentuose nustatytus reikalavimus.

2. Informacija apie kiekvieno tiekėjų grupės partnerio savo jėgomis numatomų atlikti darbų dalies vertę (pildoma, kai pasiūlymą pateikia tiekėjų grupė):
	Eil. Nr.
	Partnerio pavadinimas
	Numatomi atlikti darbai 
	Partnerio darbų dalies vertė pasiūlymo kainoje

	
	
	
	Eur su PVM
	Proc.

	
	
	
	
	

	
	
	
	
	

	
	
	
	
	

	Iš viso:
	
	



3. Informacija apie visus tiekėjo pirkimo sutarties vykdymui pasitelkiamus trečiuosius asmenis:
· informacija apie subtiekėjus ir/ar ūkio subjektus, kurių pajėgumais remiamasi:
	Eil. Nr.
	Trečiojo asmens (subtiekėjo ar ūkio subjekto) pavadinimas, kodas ir adresas
	Subtiekėjas* (pažymėti X, jei taikoma)
	Ūkio subjektas, kurio pajėgumais remiamasi**
(pažymėti X,  jei taikoma)
	Numatomi atlikti darbai (trumpas aprašymas)
	Pirkimo sutarties dalis (procentais) pasiūlymo kainoje, kuriai ketinama pasitelkti trečiuosius asmenis

	
	
	
	
	
	

	
	
	
	
	
	

	
	
	
	
	
	

	
	Iš viso:
	



· informacija apie specialistus (pagal pirkimo sąlygų 1 lentelės 1 p.), t. y. ir tiekėjo darbuotojus, ir kvazisubtiekėjus***:
	Eil. Nr.
	Vardas ir pavardė
	Specialisto dabartinė darbovietė
	Numatomi atliktai darbai/pareigos įgyvendinant sutartį

	
	
	
	

	
	
	
	

	
	
	
	



Pastabos:
* Subtiekėjas, kurio pajėgumais tiekėjas nesiremia – tiekėjo pirkimo sutarties vykdymui pasitelkiamas trečiasis asmuo, kurio kvalifikacija tiekėjas nesiremia, kad atitiktų kvalifikacijos reikalavimus.
** Ūkio subjektas, kurio pajėgumais remiamasi – tiekėjo pirkimo sutarties vykdymui pasitelkiamas trečiasis asmuo, kurio kvalifikacija tiekėjas remiasi, kad atitiktų kvalifikacijos reikalavimus.
***Kvazisubtiekėjas – specialistas, kurio kvalifikacija tiekėjas remiasi, ir kuris pasiūlymo teikimo metu dar nėra tiekėjo, ūkio subjekto, kurio pajėgumais tiekėjas remiasi, darbuotojas, tačiau jį ketinama įdarbinti, jei pasiūlymas bus pripažintas laimėjusiu.

4. Šiame pasiūlyme yra pateikta ši konfidenciali informacija (pildyti tuomet, jei bus pateikta konfidenciali informacija):
	Eil. Nr.
	Pateikto dokumento ,,Konfidencialu“ pavadinimas
	Argumentai, kodėl informacija laikytina konfidencialia

	
	
	

	
	
	

	
	
	



Tiekėjas negali nurodyti, kad konfidenciali yra pasiūlymo kaina arba, kad visas pasiūlymas yra konfidencialus.
Pastabos:
1. Dalyvis, nurodantis konfidencialią informaciją, privalo vadovautis Viešųjų pirkimų įstatymo 20 straipsnio 2 dalies nuostatomis bei Viešųjų pirkimų tarnybos paaiškinimais, paskelbtais informaciniame leidinyje „Konfidencialumas viešuosiuose pirkimuose“ (https://klausk.vpt.lt/hc/lt/articles/360016524160-Kofidencialumas-vie%C5%A1uosiuose-pirkimuose).
2. Dalyvis pilnai atsako už tai, kad jo pateiktame pasiūlyme nurodyta konfidenciali (neskelbtina) arba komercinę (gamybinę) paslaptį turinti informacija nepažeidžia Viešųjų pirkimų įstatyme įtvirtintų skaidrumo principų, draudžiančių nepagrįstai riboti teisę susipažinti su nekonfidencialia viešojo pirkimo informacija.
3. Jei dalyvis šios lentelės neužpildo ir (ar) failo (bylos) pavadinime nenurodo „konfidencialu“, perkančioji organizacija laiko, kad jo pateiktame pasiūlyme nėra konfidencialios informacijos.

5. [bookmark: _Hlk106703248]Pasirašydami šį pasiūlymą, tvirtintiname, kad:
· esame susipažinę su pirkimo dokumentais, taip pat su galiojančiais Lietuvos Respublikos įstatymais, poįstatyminiais teisės aktais, kurie reguliuoja viešųjų pirkimų atlikimo tvarką bei gali turėti įtakos bet kokiems tarp perkančiosios organizacijos ir tiekėjo susiklostantiems santykiams, kylantiems iš šio pirkimo ir (ar) susijusiems su šiuo pirkimu;
· tuo atveju, jei mūsų pasiūlymas laimės šį viešąjį pirkimą, įsipareigojame pirkimo sutartyje numatytus darbus atlikti per šiose konkurso sąlygose nurodytą terminą;
· pasiūlymo dokumentuose pateikti duomenys ir informacija yra teisinga ir apima viską, ko reikia tinkamam sutarties įvykdymui;
· dokumentų skaitmeninės kopijos ir elektroninėmis priemonėmis pateikti duomenys yra tikri;
· jeigu kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, įsipareigojame perkančiajai organizacijai, kad pirkimo sutartį vykdys tik tokią teisę turintys asmenys.

6. Kartu su pasiūlymu pateikiami šie dokumentai:
	Eil. Nr.
	Dokumentų pavadinimai

	
	

	
	



7. Pasiūlymas galioja iki pirkimo dokumentuose nurodyto termino pabaigos, t. y. 3 mėn. nuo pasiūlymų pateikimo termino pabaigos.


	
	
	
	
	

	Pareigos
	
	Parašas
	
	Vardas ir pavardė



__________________________




Pirkimo dokumentų 2 priedas

TECHNINĖ SPECIFIKACIJA

TECHNINĖ SPECIFIKACIJA
ESRI CLOUDSLG-EA ARBA LYGIAVERTĖS PROGRAMINĖS ĮRANGOS LICENCIJOS NUOMOS, TECHNINIO APTARNAVIMO, KELIŲ GIS DUOMENŲ ADMINISTRAVIMO APLIKACIJOS NUOMOS IR KONSULTAVIMO PASLAUGOS

	Paslaugų suteikimo vieta – Trakų rajono savivaldybės administracija, Vytauto g. 33, Trakų m.
	Pirkimo objektas – ESRI cloudSLG-EA arba lygiavertės programinės įrangos licencijos nuomos, techninio aptarnavimo, kelių GIS duomenų administravimo aplikacijos nuomos ir konsultavimo paslaugos.
	Pirkimo detalizacija:
	1. Esri programinės įrangos cloudSLG-EA arba lygiavertės programinės įrangos licencijos nuoma, ir techninis aptarnavimas trijų metų laikotarpiui (2026-2029 m.).
	2. Kelių GIS duomenų administravimo aplikacijos nuomos paslaugos trijų metų laikotarpiui (2026-2029 m. liepos 10 d.). 
	3. Konsultavimo paslaugos (mokymai, aplikacijų konfigūravimas/programavimas, duomenų įkėlimas) trijų metų laikotarpiui (2026-2029 m.).
[bookmark: _Hlk136522154]	Šiuo metu Trakų rajono savivaldybės administracija naudoja Esri cloudSLG EA programinę įrangą. Siekiant užtikrinti pavestų funkcijų vykdymą ir sklandų erdvinių duomenų apsikeitimą tarp savivaldybės įmonių, išlaikyti duomenų integralumą, efektyvų, turimos GIS infrastruktūros panaudojimą ir užtikrinti jos veikimo tęstinumą, Trakų rajono savivaldybės administracija perka Esri cloudSLG-EA arba lygiavertės programinės įrangos licencijas, suderinamas su naudojama programine įranga, nuomą, garantinę priežiūrą ir techninį aptarnavimą trijų metų laikotarpiui (2026-2029 m. liepos 10 d.).
	Teikėjas privalo suteikti techninį aptarnavimą, užtikrindamas Trakų rajono savivaldybės administracijos turimų Esri programinės įrangos licencijų ir perkamų licencijų suderinamumą ir veikimą, neribotą turimos Esri programinės įrangos tolimesnį naudojimą:
	1. Neriboto kiekio ArcGIS online viewer vardinių vartotojų
	Taip pat turi apimti šių riboto naudojimo licencijų priežiūrą:
	1. Riboto kiekio: Ne mažiau kaip 8 ArcGIS Online Contributor vardinių vartotojų;
	2. Riboto kiekio: Ne mažiau kaip 25 ArcGIS Online Mobile Worke vardinių vartotojų;
	3. Riboto kiekio: Ne mažiau kaip 25 ArcGIS Online Creator vardinių vartotojų;
	4. Riboto kiekio: Ne mažiau kaip 8 ArcGIS Online Professional vardinių vartotojų;
	5. Riboto kiekio: Ne mažiau kaip 8 ArcGIS Online Professional plus vardinių vartotojų;
	6. Riboto kiekio: ArcGIS online Service kreditų:10 000 vnt.
	Priežiūros vykdymo metu teikėjas turi:
	1. Teikti pagalbą šalinant licencijuotos ir tiekėjo prižiūrimos programinės įrangos problemas, apie kurias praneša Trakų rajono savivaldybės administracijos paskirti kontaktiniai asmenys.
	2. Teikti konsultacijas telefonu, elektroniniu paštu. Ši paslauga suteikiama Trakų rajono savivaldybės administracijos specialistams, atsakingiems už pateiktos programinės įrangos eksploatavimą priežiūros laikotarpiu. Konsultacijų metu informuoti, kaip pašalinti arba apeiti (angl. workaround) programinės įrangos sutrikimus.
	3. Į Trakų rajono savivaldybės administracijos darbuotojų paklausimus dėl programinės įrangos sutrikimo atsakyti ne vėliau kaip per 48 darbo val. po paklausimo darbo dienomis raštu (elektroniniu paštu) arba žodžiu.
	4. Teikti programinių įrangų klaidų ištaisymo paketus ir naujas programų versijas priežiūros laikotarpiu.
	5. Pagal Trakų rajono savivaldybės administracijos poreikį organizuoti ir vykdyti mokamus mokymus susijusius su tinkamu programinės įrangos naudojimu, po kurių mokymų dalyviam išduodami pažymėjimai.
	Teikėjas turi užtikrinti nemokamą dalyvavimą gamintojo organizuojamose konferencijose: iki 5 specialistų Lietuvos programinės įrangos vartotojų konferencijose.
	ESRI CloudSLG-EA arba lygiavertės programinės įrangos licencija turi būti pateikta Pirkėjui per 5 (penkias) darbo dienas nuo sutarties pasirašymo dienos.
	Kelių GIS duomenų administravimo aplikacija. Kelių GIS duomenų administravimo aplikacijos licencija skirta vietinės reikšmės kelių ir gatvių inventorizavimo duomenų bazės administravimui. 
	1. Kelių GIS duomenų bazė (pateikta Trakų rajono savivaldybės administracijos) turi būti išpublikuota Trakų rajono savivaldybės ArcGIS online organizacijos paskyroje. 
	2. Kelių GIS duomenų redagavimas: dangų segmentavimas ir naujų kelių įbraižymas bus vykdomas per ArcGIS PRO programinę įrangą.
	3. Kelių GIS duomenų administravimo aplikacija turi būti išpublikuota Trakų rajono savivaldybės ArcGIS online organizacijos paskyroje ir pritaikyta darbui interneto naršyklėje, bei išmaniems įrenginiams duomenų peržiūrai, atributinės informacijos įvedimui ir redagavimui (vidinė aplikacija su vardiniu vartotojo prisijungimu skirta savivaldybės specialistui).
	4. Kelių GIS duomenų bazės (pasirinktų duomenų) viešinimo aplikacija turi būti pritaikyta išmaniems įrenginiams ir darbui interneto naršyklėje (neribotas viešų vartotojų skaičius).
	Kelių GIS duomenų administravimo aplikacijos licencija su išpublikuota Trakų rajono savivaldybės kelių GIS duomenų bazė turi būti pateikta Pirkėjui per 2 (du) mėnesius nuo sutarties pasirašymo dienos.
Konsultavimo paslaugos. Trakų rajono savivaldybės administracijai teikiamų konsultavimo paslaugų preliminarus kiekis – 60 val. (po 20 valandų per metus). Užsakymai, pranešimai ar paklausimai gali būti  teikiami visą Sutarties galiojimo laikotarpį. Konsultavimo paslaugų užsakymais pagrinde orientuojamasi į mokymus, aplikacijų konfigūravimą/programavimą, programinės įrangos licencijų diegimą, GIS duomenų migravimą ir atnaujinimą. Sistemos vartotojų ir administratorių mokymai gali būti vykdomi darbo vietoje arba nuotolinio ryšio priemonėmis. 
	Tiekėjas konsultacines paslaugas perduoda Pirkėjui pasirašant suteiktų paslaugų perdavimo-priėmimo aktą. Suteiktų paslaugų perdavimo-priėmimo aktas išrašomas vieną kartą per mėnesį ir pateikiamas Pirkėjui ne vėliau kaip iki paskutinės to mėnesio, per kurį buvo suteiktos priežiūros paslaugos, darbo dienos. Paslaugų perdavimo-priėmimo aktą išrašo Tiekėjas.
	Perkamų paslaugų atlikimo ir sutarties terminai bei atsiskaitymas. Tiekėjas įsipareigoja teikti Pirkėjui paslaugas 3 (tris) metus nuo sutarties pasirašymo datos.
	Sutartis įsigalioja, kai ją pasirašo abi sutarties Šalys ir galioja iki visų sutartinių įsipareigojimų, kylančių iš šios sutarties, įvykdymo, bet ne ilgiau kaip 3 (tris) metus nuo sutarties pasirašymo datos.
	Tiekėjai pasiūlyme privalo įvertinti visas pirkimo sutarčiai įvykdyti reikalingas sąnaudas, kurias turi numatyti profesionalus ir atsakingas Tiekėjas. Po pasiūlymų pateikimo termino nebus priimtas joks reikalavimas pakeisti pasiūlymo sumą arba sąlygas, grindžiamas Tiekėjo klaidomis ar praleidimais. Jeigu vykdant sutartį paaiškės, kad Tiekėjas turi patirti išlaidų ar atlikti darbus, suteikti paslaugas, kuriuos jis privalės įtraukti į savo sąnaudas pagal Pirkėjo pateiktus pirkimo dokumentus ar jų paaiškinimus, tai šiuos darbus atlikti ar išlaidas padengti Tiekėjas privalės savo sąskaita. 
Tiekėjo pasiūlymo kaina negali viršyti 28 000,00 Eur be PVM nurodytų prekių ir paslaugų apimčiai. Į kainą turi būti įskaičiuotos visos išlaidos. Suma privalo būti pateikiama eurais, išskiriant sumą be PVM, PVM ir sumą su PVM. Pirkėjas su Tiekėju atsiskaito per 30 kalendorinių dienų už kiekvienus programinės įrangos licencijos, Kelių GIS duomenų administravimo aplikacijos licencijos naudojimo, bei konsultavimo paslaugų teikimo metus nuo PVM sąskaitos faktūros ir sutarties šalių pasirašyto prekių perdavimo-priėmimo akto pateikimo dienos. Tiekėjas PVM sąskaitą faktūrą privalo pateikti naudojantis elektronine paslauga „E. sąskaita“ (elektroninės paslaugos „E. sąskaita“ svetainė pasiekiama adresu www.esaskaita.eu). 

Parengė                                                                                                                                                                                                                                   Statybos, ūkio plėtros ir turto valdymo skyriaus
Turto valdymo poskyrio vedėja                                                                           Laura Seržintienė                                                                                     

SUTARTIES PROJEKTAS
(pridedama atskiru dokumentu)

(pavyzdinė deklaracijos forma)

	
(Tiekėjo pavadinimas, įmonės kodas)


DEKLARACIJA DĖL LIETUVOS RESPUBLIKOS VIEŠŲJŲ PIRKIMŲ ĮSTATYMO 45 STRAIPSNIO 21 DALIES SĄLYGŲ 


20___ m. ______________  __ d.  

__________________________
(vietovės pavadinimas)

Deklaruoju, kad
(Tiekėjo pavadinimas), (pasitelkiami subtiekėjai (jei tokių yra)), (ūkio subjektai, kurių pajėgumais remiamasi (jei tokių yra)) ar (ją/jas/juos) kontroliuojantys asmenys nepatenka į Lietuvos Respublikos viešųjų pirkimų įstatymo (toliau – VPĮ) 45 straipsnio 2¹ dalies 1, 2, 4, 5, 6 punktuose numatytas sąlygas:
1. juridiniai asmenys registruoti VPĮ 92 straipsnio 15 dalyje numatytame sąraše nurodytose valstybėse ar teritorijose;
2. fiziniai asmenys, nuolat gyvenantys VPĮ 92 straipsnio 15 dalyje numatytame sąraše nurodytose valstybėse ar teritorijose arba turintys šių valstybių pilietybę;
3. Lietuvos Respublikos Vyriausybė, vadovaudamasi Nacionaliniam saugumui užtikrinti svarbių objektų apsaugos įstatyme įtvirtintais kriterijais, yra priėmusi sprendimą, patvirtinantį, kad šios deklaracijos 1 ir 2 punktuose nurodyti subjektai ar su jais ketinamas sudaryti (sudarytas) sandoris neatitinka nacionalinio saugumo interesų;
4. šios deklaracijos 1 ir 2 punktuose nurodyti subjektai turi interesų, galinčių kelti grėsmę nacionaliniam saugumui;
5. vykdo veiklą VPĮ 92 straipsnio 15 dalyje numatytame sąraše nurodytose valstybėse ar teritorijose arba yra ūkio subjektų grupės, kurios bet kuris narys vykdo veiklą VPĮ 92 straipsnio 15 dalyje numatytame sąraše nurodytose valstybėse ar teritorijose, narys arba jos vadovas, kitas valdymo ar priežiūros organo narys ar kitas asmuo (kiti asmenys), turintis (turintys) teisę atstovauti tiekėjui, subtiekėjui, ūkio subjektui, kurio pajėgumais remiamasi, ar jį kontroliuoti, jo vardu priimti sprendimą, sudaryti sandorį, ir tokiu būdu dalyvauja tokių ūkio subjektų grupių ir (ar) ūkio subjektų veikloje.


	 
______________________________                                          ____________________	 
       (Tiekėjo vadovo vardas, pavardė ar jo				(Parašas)     
    įgalioto asmens pareigos, vardas, pavardė)  

